b'\n_START_ARTICLE_\nOtaras i\xc5\xa1 Halogalando\n_START_PARAGRAPH_\nOtaras i\xc5\xa1 Halogalando (norv. Ottar fra H\xc3\xa5logaland, angl. Ohthere of H\xc3\xa5logaland)\xc2\xa0\xe2\x80\x93 vikingas nuotyki\xc5\xb3 ie\xc5\xa1kotojas i\xc5\xa1 Halogalando. Apie 890\xc2\xa0m. jis nukeliavo \xc4\xaf Anglij\xc4\x85, kur jo pasakojimas buvo u\xc5\xbera\xc5\xa1ytas Vesekso karaliui Alfredui Did\xc5\xbeiajam._NEWLINE_Otaras pasakojo, kad jis gyveno \xe2\x80\x9e\xc5\xa1iauriausiai i\xc5\xa1 vis\xc5\xb3 skandinav\xc5\xb3\xe2\x80\x9c ir kad \xe2\x80\x9en\xc4\x97 vienas negyveno \xc5\xa1iauriau u\xc5\xbe j\xc4\xaf\xe2\x80\x9c. Jis pasakojo apie savo keliones \xc4\xaf \xc5\xa1iaur\xc4\x99 \xc4\xaf Balt\xc4\x85j\xc4\x85 j\xc5\xabr\xc4\x85 ir \xc4\xaf pietus \xc4\xaf Danij\xc4\x85 ir Anglij\xc4\x85, apra\xc5\xa1\xc4\x97 mar\xc5\xa1rut\xc4\x85. Jis pasakojo apie samius (suomius) bei dvi iki \xc5\xa1iol neai\xc5\xa1kias tautas cwenas ir beormas. Kas buvo cwenas ir kur jie gyveno (vadinamasis Kvenlandas) iki \xc5\xa1iol neai\xc5\xa1ku. Apie beormas Otaras pasakojo, kad jie kalb\xc4\x97jo pana\xc5\xa1iai kaip samiai ir kad jie gyveno prie Baltosios j\xc5\xabros. Manoma, kad j\xc5\xb3 kra\xc5\xa1tas, vadinamoji Biarmija, susijusi su sen\xc5\xb3j\xc5\xb3 permi\xc5\xb3 kult\xc5\xabra._NEWLINE_Otaro pasakojimas yra pirmas istorinis \xc5\xa1altinis, kuriame paminimi Norvegija ir Danija._NEWLINE_Manoma, kad Otaras kil\xc4\x99s i\xc5\xa1 Troms\xc4\x97s \xc5\xbeem\xc4\x97s, galb\xc5\xabt ka\xc5\xbekur \xc5\xa1iauriau Harstado ar galb\xc5\xabt i\xc5\xa1 Senjos salos (\xc5\xa1iandieninio Lenviko) ar dar i\xc5\xa1 \xc5\xa1iauresni\xc5\xb3 \xc5\xbeemi\xc5\xb3 (Kval\xc4\x97jos ar Karl\xc4\x97jo salos).'